recursal/SuperWikiNEXT-32B huggingface dataset:
Pelageja vuonna 2015.
**Pelageja Sergejevna Telegina** (ven. Пелаге́я Серге́евна Теле́гина, o.s. Hanova (ven. Ханова), s. 14. heinäkuuta 1986 Novosibirsk, Neuvostoliitto) on venäläinen laulaja, Pelageja-nimisen yhtyeen perustaja ja solisti. Hän esittää venäläisiä kansanlauluja, romanssimusiikkia ja yhtyeen omaa tuotantoa.

Elämä ja ura
------------

Pelageja Hanova syntyi taiteelliseen perheeseen. Hänen äitinsä oli laulaja ja teatteriohjaaja sekä ohjaamisen ja näyttelemisen opettaja. Ensimmäistä kertaa Pelageja esiintyi lavalla nelivuotiaana. Kahdeksan vuoden iässä hän pääsi ilman pääsykokeita Novosibirskin konservatorion musiikkikouluun.

Kun Pelageja oli yhdeksänvuotias, hän osallistui Utrennjaja zvezda (Aamutähti) -nimiseen lasten ja nuorten laulukilpailuun ja voitti sen.
Kymmenen vuoden iässä Pelageja solmi sopimuksen Feelee Records -levy-yhtiön kanssa ja muutti Moskovaan. Hän opiskeli musiikkia Gnesin-musiikkiakatemiassa ja kävi musiikki- ja tanssipainotteista koulua nro 1113. 
Pelageja valmistui koulusta tavallista nopeammin, 14-vuotiaana, ja pääsi opiskelemaan Venäjän teatteritaiteen akatemiaan näyttämötaiteen linjalle. Hän valmistui erinomaisin arvosanoin vuonna 2005. Samoihin aikoihin perustettiin Pelageja-niminen etno-folk-rock-yhtye.

Vuosina 2012–2014 Pelageja toimi Venäjän The Voice -ohjelman (ven. Голос) tähtivalmentajana ja vuosina 2014–2016 sekä 2018 hän valmensi formaatin lasten versiossa The Voice Kids (ven. Голос. Дети).

Diskografia
-----------

1999 — Любо! (Ljubo!), single

2003 — Пелагея (Pelageja)

2006 — Сингл (Singl), single

2007 — Девушкины песни (Devuškiny pesni)

2009 — Сибирский драйв (Sibirski draiv), konserttitaltiointi (DVD ja CD)

2010 — Тропы (Tropy)

Palkinnot
---------

Pelageja palkittiin vuoden 1996 parhaana venäläisen kansanlaulun esittäjänä (Лучший исполнитель народной песни в России 1996 года).

Vuonna 2014 Ingušian tasavallan presidentti Junus-bek Jevkurovin päätöksellä Pelagejalle myönnettiin ansioituneen kulttuuritoimijan arvonimi (Заслуженный работник культуры Республики Ингушетия) tunnustuksena merkittävästä Ingušian kulttuurin hyväksi tehdystä työstä.

Vuonna 2015 Pelageja voitti Parhaan folk-musiikin esittäjän palkinnon Venäjän kansallisessa musiikkigaalassa.

Yksityiselämä
-------------

Vuonna 2010 Pelageja Hanova meni naimisiin ohjaaja Dmitri Jefimovitšin kanssa. Heidän liittonsa kesti kaksi vuotta. Pelageja ja jääkiekkoilija Ivan Telegin avioituivat 16. kesäkuuta vuonna 2016.

Aiheesta muualla
----------------

* www.pelagea.ru
* www.24smi.org

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Pineiós** (kreik. Πηνειός), antiikin **Peneios** (m.kreik. Πηνειός, *Pēneios*, lat. *Peneus*), on joki, joka virtaa Thessaliassa Kreikassa. Sen pituus on 205 kilometriä. Joki saa alkunsa pohjoisesta Píndos-vuoristosta ja se laskee Thermaïkóslahteen Egeanmeren pohjoisosassa. Pineiós on Kreikan joista kolmanneksi pisin.

Thessalian tasanko ja Pineiós-joki.
Pineiós-joki Témpin solassa.
Píneios virtaa muun muassa Malakásin, Kalampákan, Megála Kalývian, Farkadónan ja Lárisan läpi. Tämän jälkeen se kulkee Témpin eli Tempen solan läpi ja laskee mereen Paralía Kouloúraksen ja Alexandrinín kylien kohdalla, missä se muodostaa suistoalueen. Suisto on Natura 2000 -aluetta.

Kreikkalaisessa mytologiassa joki yhdistettiin joenjumala Peneiokseen. Keskiajalla joki tunnettiin myös nimillä *Salambrias* tai *Salabrias* (Σαλα[μ]βριάς).

Lähteet
-------

1. 1 2  Dill, William A.: *Inland Fisheries of Europe*, s. 83. EIFAC technical paper: Supplement. Numero 52. Food and Agriculture Organization of the United Nations, 1993. ISBN 9251033587. Teoksen verkkoversio.
2. ↑  Pineios river *Visit Greece*.  Arkistoitu 23.9.2016. Viitattu 15.8.2016.
3. 1 2  Pineios River *Across Greece*.  Arkistoitu 8.11.2016. Viitattu 15.8.2016.

Aiheesta muualla
----------------

* Kuvia tai muita tiedostoja aiheesta **Píneios** Wikimedia Commonsissa
Friedrich Schlemm noin vuonna 1850
**Friedrich Schlemm** (11. joulukuuta 1795 – 27. toukokuuta 1858) oli saksalainen anatomi, joka toimi professorina Berliinin yliopistossa.

Schlemm syntyi Salzgitterissä. Koska hänen perheellään ei ollut varaa korkeakoulutukseen, hän meni oppipojaksi kirurgille Braunschweigiin. Tämä antoi hänelle mahdollisuuden opiskella anatomiaa ja kirurgiaa paikallisessa Anatomico-Surgical-instituutissa. Vuonna 1821 hän sai lääketieteen tohtorin arvon Berliinin yliopistosta, ja hänestä tuli prosektori vuonna 1823. Vuonna 1829 hänestä tuli "ylimääräinen professori" anatomiassa ja hän saavutti professuurin arvon vuonna 1833.

Silmässä sijaitsevat Schlemmin kanavat on nimetty Friedrich Schlemmin mukaan.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Alankomaat
* Puola

 |
|  |
| Henkilöt | 
* Deutsche Biographie

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Friedrich Schlemm
**Michael "Mike" Ireland** (s. 3. tammikuuta 1974 Winnipeg, Manitoba, Kanada) on kanadalainen pikaluistelija, joka on erikoistunut sprinttimatkoille.

Ireland voitti sprinttereiden maailmanmestaruuden Inzellissä 2001. Lisäksi hän on saanut hopeaa Soulissa 2000 sekä pronssia Hamarissa 2002 ja Naganossa 2004. Matkakohtaisissa MM-kilpailuissa hän sai Naganossa 2000 hopeaa 500 ja pronssia 1 000 metrillä ja Soulissa 2004 pronssia 500 metrillä. Lisäksi hän on sijoittunut 500 metrillä viidenneksi 1997 ja kuudenneksi 1998. Olympialaisissa Ireland on sijoittunut 500 metrillä kuudenneksi Salt Lake Cityssä 2002 ja seitsemänneksi Torinossa 2006.

Ennätykset
----------

| *Matka* | *Aika* | *Paikka* | *Päivä* |
| --- | --- | --- | --- |
| **500 m** | 34,46 | Calgary | 27. joulukuuta 2009 |
| **1 000 m**  | 1.07,99 | Calgary | 8. joulukuuta 2001 |
| **1 500 m** | 1.48,26 | Calgary | 2. tammikuuta 2001 |

Lähteet
-------

* Tulokset SkateResults.com-sivustolla (Arkistoitu – Internet Archive) (englanniksi)
* Ennätykset www.sskating.com-sivustolla (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
Virgin vuoden 1984 kesäolympialaisissa.
**Craig Virgin** (s. 2. elokuuta 1955 Belleville, Illinois) on yhdysvaltalainen entinen kestävyys- ja maastojuoksija.

Virgin kasvoi Lebanonin kaupungissa Illinoisissa. High school -aikoinaan hän voitti viisi osavaltionsa mestaruutta ja teki Yhdysvaltojen ennätyksen kahden mailin juoksussa. Hän opiskeli Illinoisin yliopistossa, ja voitti opiskeluaikoinaan yhdeksän I-divisioonan yleisurheilumestaruutta sekä maastojuoksun NCAA-mestaruuden. Virginin uran suurin saavutus oli kahden maastojuoksun maailmanmestaruuden voitto vuosina 1980 ja 1981. Hän on edelleen ainoa yhdysvaltalainen mies, joka on voittanut maastojuoksun maailmanmestaruuden. Hän osallistui myös olympialaisiin kolmesti 10 000 metrin juoksussa ja teki uransa aikana yhteensä seitsemän Yhdysvaltojen ennätystä rata- ja maantiejuoksuissa. Hän lopetti urheilu-uransa 1993 ja valittiin 2001 Yhdysvaltojen kestävyysjuoksun Hall of Fameen.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Tšekki

 |
|  |
| Henkilöt | 
* World Athletics

 |

 |
Michelle McLean
**Michelle McLean** (s. 30. heinäkuuta 1972 Windhoek, Namibia (tuolloin osa Etelä-Afrikkaa) on vuoden 1991 Miss Namibia ja vuoden 1992 Miss Universum. Hänestä tuli ensimmäinen ja toistaiseksi ainoa Miss Universumiksi valittu namibialainen. 

McLean osallistui myös Miss Maailma -kilpailuun vuonna 1991 ja sijoittui neljänneksi perintöprinsessaksi. Vuonna 1992 hän perusti kotimaassaan Michelle McLean Children's Trustin, joka keskittyy huolenpitoon vähäosaisista lapsista ja heidän kouluttamiseensa. Vuonna 1995 McLeanilla oli keskeinen osa Miss Universum -kilpailun tuomisessa Namibiaan. Hän meni naimisiin Neil Bierbaumin kanssa, mutta pari erosi vuonna 2006.

Vuonna 2009 McLean oli mukana juontamassa Miss Maailma -kilpailua Etelä-Afrikassa.

Hän avioitui vuonna 2013 Etelä-Afrikassa ja Isossa-Britanniassa pelanneen entisen jalkapallomaalivahti Gary Baileyn kanssa. He asuvat (maaliskuussa 2018) Miamissa, Yhdysvalloissa.

Aiheesta muualla
----------------

* Michelle McLean Children Trust (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Michelle McLean
| "B.Y.O.B."System of a Down |
| --- |
| Singlen "B.Y.O.B." kansikuva |
| Singlen tiedot |
|  Albumilta | *Mezmerize* |
|  B-puoli | "12", CD" |
|  Julkaistu | 2. elokuuta 2005 |
|  Tuottaja(t) | Rick Rubin |
|  Tyylilaji | alternative metal, thrash metal, heavy metal |
|  Kesto | 04.17 |
|  Levy-yhtiö | American, Columbia |
| System of a Downin muut singlet |
| "Innervision"2002 | "B.Y.O.B."2005 | "Question!"2005 |

**B.Y.O.B.** (**B**ring **Y**our **O**wn **B**ombs) on amerikanarmenialaisen alternative metal -yhtyeen System of a Downin kappale. Kappale julkaistiin yhtyeen neljännellä Mezmerize-albumilla vuonna 2005. Kappaleen sanoituksissa vastutetaan Irakin sotaa. Video on ollut internetistä ladattavissa alusta alkaen. Se on saanut Grammy-palkinnon parhaasta hard rock -esityksestä vuonna 2006. Kappaleen kitarariffi on äänestetty sijalle 61. maailman 100 parhaan kitarariffin joukkoon. Kappale on myös mukana Guitar Hero: World Tour -pelissä.

B.Y.O.B.:in on sanoittanut ja säveltänyt Daron Malakian. Toinen sanoittaja oli Serj Tankian. Daron sanoi inspiraation kappaleeseen tulleen mainoksesta, jossa haettiin ihmisiä värväytymään armeijaan.
**Aleksanteri Huotari** (s. 21. elokuuta 2003) on suomalainen pesäpalloilija. Huotari pelaa kasvattajaseurassaan Superpesiksessä pelaavassa Sotkamon Jymyssä. Hänen sopimuksensa Jymyn kanssa ulottuu kauden 2024 loppuun saakka. Hän pelaa sisäpelissä kotiuttajana ja ulkokentällä polttolinjassa. Huotari on edustanut urallaan myös  Koskenkorvan Urheilijoita, kun hän pelasi osan kaudesta 2023 Koskenkorvan riveissä lainapelaajana.

Kauden 2023 päätteeksi Huotari oli mukana voittamassa Sotkamon Jymyn seurahistorian 20. Suomenmestaruutta. Mestaruus oli Huotarin uran ensimmäinen. Huotari on pelannut urallaan 52 Superpesiksen runkosarjan ottelua. Näissä otteluissa hän on lyönyt 2+30=32 juoksua, tuonut 19 juoksua ja kerännyt 98 kärkilyöntiä. Pudotuspeleissä Huotari on pelannut 8 ottelua, joissa hän on lyönyt 0+2=2 juoksua, tuonut yhden juoksun ja kerännyt 9 kärkilyöntiä.Lisäksi Huotari on pelannut ykköspesistä Sotkamon Jymyn kakkosjoukkueessa ja Haapajärven Pesä-Kiiloissa yhteensä 18 runkosarjan ottelua. Näissä otteluissa hän on lyönyt 0+7=7 juoksua, tuonut 4 juoksua ja kerännyt 27 kärkilyöntiä. Tilastot päivitetty 19.10.2023.

Aleksanteri Huotari on uransa lopettaneen pesäpalloilijan ja nykyisin Joensuun Mailan pelinjohtajana toimivan Mikko Huotarin poika. Aleksanterin veli Samuel edustaa niin ikään Sotkamon Jymyä ja sisko Nelli edustaa Joensuun Mailaa Naisten Superpesiksessä

Lähteet
-------

1. ↑
2. ↑
**Robby Ginepri** (s. 7. lokakuuta 1982 Fort Lauderdale, Yhdysvallat) on yhdysvaltalainen tennispelaaja. Hän on kerran selviytynyt Grand Slam -turnauksen välieriin Yhdysvaltain avoimissa 2005. Hän on voittanut kolme ATP-turnausta. Parhaimmillaan hän on ollut maailmanlistalla sijalla 15.

Ura
---

Ginepri voitti ensimmäisen ATP-turnauksensa Newportissa, Rhode Islandissa heinäkuussa 2003. Turnauksen finaalissa hän voitti Jürgen Melzerin erin 6–4, 6–7(3), 6–1.

Heinäkuussa 2005 Ginepri saavutti toisen voittonsa Indianapolisissa. Finaalissa hän voitti Taylor Dentin. Dent luovutti ottelun ollessa tilanteessa 4–6, 6–0, 3–0. Saman vuoden Yhdysvaltain avoimissa hän selviytyi välieriin. Puolivälierissä hän voitti Guillermo Corian erin 4–6, 6–1, 7–5, 3–6, 7–5, mutta hävisi välierissä Andre Agassille 4–6, 7–5, 3–6, 6–4, 3–6.

Ginepri edusti maataan Pekingin olympialaisissa 2008, mutta hävisi heti ensimmäisellä kierroksella Novak Đokovićille.

Kolmannen ATP-turnausvoittonsa hän otti vuonna 2009 samassa paikassa kuin edellinen voitto, eli Indianapolisissa. Finaalissa hän voitti Sam Querreyn 6–2, 6–4.

CommonsCommons
Wikimedia Commonsissa on kuvia tai muita tiedostoja aiheesta **Robby Ginepri**.

Aiheesta muualla
----------------

* Robby Gineprin ATP-profiili


1. ↑  *ATP:n kotisivut*View and modify data on Wikidata. Tieto on haettu Wikidatasta.
**Jorge Ciro Fucile Perdomo** (s. 19. marraskuuta 1984 Montevideo, Uruguay) on uruguaylainen jalkapalloilija. Hän edustaa uruguaylaista Club Nacional de Footballia ja on pelipaikaltaan vasen tai oikea laitapuolustaja.

Pelaajaura
----------

### Seurajoukkue

Fucile aloitti ammattilaisuransa kotikaupunkinsa joukkueesta Liverpool Montevideosta. 31. elokuuta 2006 hän siirtyi vuoden kestävällä lainasopimuksella Portoon. Ensimmäisen kauden aikana hän pelasi yhteensä 18 pääsarjaottelua ja kausi päättyi Porton toiseen perättäiseen liigamestaruuteen. Kesällä 2007 Fucilen siirrosta tehtiin pysyvä ja näin hän jäi Portoon viisivuotisella sopimuksella.

Seuraavina kahtena kautena Portossa Fucile kuului joukkueen luottopelaajiin ja pelasi sekä vasempana että oikeana laitapuolustajana.

### Maajoukkue

Fucile teki ensiesiintymisensä Uruguayn maajoukkueessa 24. toukokuuta 2006 ystävyysottelussa Pohjois-Irlantia vastaan. Hän oli mukana vuoden 2007 Copa Américassa, jossa Uruguay sijoittui lopulta neljänneksi.

Saavutukset
-----------

* Portugalin pääsarja: 2007, 2008, 2009, 2011, 2012

Aiheesta muualla
----------------

* Kuvia tai muita tiedostoja aiheesta **Jorge Fucile** Wikimedia Commonsissa

* Profiili ja tilastot zerozero.com (englanniksi)
* Maajoukkue tilastot[vanhentunut linkki] (espanjaksi)

Uruguayn joukkue – Jalkapallon MM-kilpailut 2010
1 Muslera |
2 Lugano |
3 Godín |
4 Fucile |
5 Gargano |
6 Victorino |
7 Cavani |
8 Eguren |
9 Suárez |
10 Forlán |
11 Á. Pereira |
12 Castillo |
13 Abreu |
14 Lodeiro |
15 Pérez |
16 M. Pereira |
17 Arévalo |
18 González |
19 Scotti |
20 Á. Fernández |
21 S. Fernández |
22 Cáceres |
23 Silva |
valmentaja Tabárez

Uruguayn joukkue – Jalkapallon MM-kilpailut 2014
1 Muslera |
2 Lugano |
3 Godín |
4 Fucile |
5 Gargano |
6 Á. Pereira |
7 Rodríguez |
8 Hernández |
9 Suárez |
10 Forlán |
11 Stuani |
12 Muñoz |
13 Giménez |
14 Lodeiro |
15 Pérez |
16 M. Pereira |
17 Arévalo |
18 Ramírez |
19 Coates |
20 González |
21 Cavani |
22 Cáceres |
23 Silva |
valmentaja Tabárez
Arthur Edward Waite 1880-luvun alussa.
**Arthur Edward Waite** (2. lokakuuta 1857 — 19. toukokuuta 1942) oli okkultisti ja yksi Rider-Waite-Tarot-korttien kehittäjistä.

A.E. Waite syntyi Yhdysvalloissa ja varttui Englannissa. Vuonna 1891 hän liittyi Hermetic Order of the Golden Dawn-järjestöön ja 1902 *Societas Rosicruciana in Anglia*-järjestöön. Golden Dawnia vaivasivat sisäiset riidat vuoteen 1914 saakka, jolloin Waite lähti järjestöstä. Vuotta myöhemmin hän perusti Fellowship of the Rosy Cross-järjestön, joka oli yksi monista Golden Dawnista syntyneistä järjestöistä. 

Waite oli tuottelias okkulttisten tekstien kirjoittaja. Kirjoissaan hän käsitteli mm. ennustamista, ruusuristiläisyyttä, vapaamuurariutta, mustaa- ja seremoniallista magiaa, kabbalaa ja alkemiaa. Hän myös käänsi englanniksi ja kommentoi useita tärkeitä okkulttisia teoksia, mm. Eliphas Lévin teoksen *Transcendental magic*. Etenkin hänen työnsä *Holy Grail*-teoksen kanssa oli huomattavaa. Joitakin hänen teoksistaan, mm. *Book of Ceremonial Magic*, *The Holy Kabbalah* ja *New Encyclopedia of Freemasonry* painetaan edelleen. 

Waite tunnetaan parhaiten yhtenä *Rider-Waite-Smith Tarot-pakan* tekijöistä. Lisäksi hän kehitti *Pictorial Key to the Tarot-kortit*, joka yhtenä ensimmäisistä esitti kaikki 78 korttia, aiemmin yleisen *Major Arcanan* 22:n kortin sijaan. Korttipakan kuvitti Golden Dawnin jäsen Pamela Colman Smith, ja se julkaistiin ensi kerran vuonna 1910.

Lähteet
-------

* Edward Waite - Inner and Outer Order Initiations of the   
Holy Order of the Golden Dawn. (Kanada, Burnaby, 2005) ISBN 0-9735931-7-2.

Aiheesta muualla
----------------

* Arthur Waiten teoksia - www.sacred-texts.com
* Short Biography
* The Masonic Career of A.E. Waite
* Genealogy and links

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Japani
* Tšekki
* Australia
* Kreikka
* Korea
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |
**Ahmad Sirhindi** (1564–1624) oli intialainen imaami ja oppinut Punjabissa, Intiassa. Hanafi koulukunnan juristi. Hänen sukujuurensa ulottuvat aina kalifi Omariin asti. Useiden kunnianimimien joukossa suurin on toisen vuosituhannen Mujaddid. Hän oli sunnamuslimi.

Samoihin aikoihin kun Sirhindi vaikutti, oli hallitsijana Suurmogulien valtakunnan Akbar Suuri. Akbar oli islam-uskoinen, mutta yritti luoda uuden sekauskonnon islamista, hindulaisuudesta, zarathustralaisuudesta sekä kristinuskosta. Monet islam-oppineet ryhtyivät vastustamaan tätä synkretismiä; heidän joukossaan myös Sirhindi. Synkretismin lisäksi hän vastusti myös panteismia. Sen sijaan hän ylisti šarialakia ja kehotti noudattamaan sitä. Šarialain yksi perusta on Jumalan käsky ihmiselle viljellä ja varjella maata eli siis luomakuntaa. Panteismi ja šaria-laki eivät sovi siten yhteen. Mutta on muita eri käsityksiä hänestä. Eräät lähteet kertovat hänen vastustaneen ateismia eikä suinkaan panteismia. Hänen kerrotaan harrastaneen myös mystiikkaa. Hänet yhdistetään usein myös suufilaisuuteen.

Ahmad Sirhindi antoi Intian islamille konservatiivisen leiman, joka on yhä voimassa. Hän otti mm. kantaa liialliseen nautintoaineiden ja makuaineiden käyttämiseen. Lisäksi hän otti kantaa siihen, että oppineisuuden auringon katsottiin laskeneen ja vallitsevana olevan Kali-aikakauden synkkyyteen ja pimeyteen seuraavalla ilmaisulla: *Ihmisen oma henki on verho, joka aiheuttaa auringon hämärtymisen pilven taakse.*
Tällä hän tarkoitti yhtenä esimerkkinä, että eräs syy pimeyteen oli, että rikkaat eivät suostuneet alistumaan šarialain tuomiovallan alaisuuteen vaan luisuivat pois laista, mikäli heidän henkensä tai asemansa oli uhattu. Näin hän otti epäsuorasti kantaa mahdollisiin taqiyya-periaatteen soveltamisesta aiheutuviin ongelmiin.

Häneltä on julkaistu mm. seuraavat teokset: Durr al Ma'rifat (1025 AH), Noor al-Khallaq ja Ma'rifat al-Haqa'iq. Teoksiin on koottu ennalta määrätty pyhitetty lukumäärä hänen kirjeitään.

Lähteet
-------

Lähteet: Englanninkielinen Wikipedia, Encyklopaedia Britannica online, Suomenkielisen Wikipedian artikkeli Suurmogulien valtakunnasta sekä Akbar Suuresta, Hare Krishna liikkeen kirjat sekä iranilainen suusanallinen lähde.

Aiheesta muualla
----------------

* 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi
* Alankomaat

 |
|  |
| Muut | 
* Europeana
* IdRef
* İslâm Ansiklopedisi

 |

 |
**Hanna Elina Puhakainen**, o. s. *Hoikka* (17. elokuuta 1915 Uukuniemi – 8. tammikuuta 1996 Mikkeli) oli suomalainen pakinoitsija ja lasten- ja nuortenkirjailija.

Puhakaisen isä oli opettaja Väinö Hoikka. Hän kävi keskikoulun ja kansanopiston ja toimi sitten vuodesta 1938 lähtien sijaisopettajana muun muassa Juvalla, Puumalassa sekä Mikkelissä. Puhakainen toimi myös vakuutusvirkailijana ja hän oli Parikanniemen orpokodin johtajanakin. Hän osallistui Kotikasvatusyhdistyksen toimintaan ja oli mukana Mikkelin kunnallispolitiikassa.

Puhakainen kirjoitti kolme nuortenromaania ja useita näytelmiä. Lisäksi hän kirjoitti lehtiartikkeleita ja pakinoita muun muassa Länsi-Savo-, Yhteishyvä- ja Kotimaa-lehtiin.

Elina Puhakainen oli naimisissa vuodesta 1938 Eino Puhakaisen kanssa. Heillä oli viisi lasta.

Teoksia
-------

* *Rentulin kaarisilta* : nuortenromaani. Kuva ja Sana, Helsinki 1960
* *Merja etsii elämää* : nuortenromaani. Kuva ja Sana, Helsinki 1961
* *Merjan maskotti* : nuortenromaani. Kuva ja Sana, Helsinki 1962
* *Musta taulu* : kaksikuvaelmainen näytelmä. Kulttuurityön Keskus, Helsinki 1963
* *Kivisakastin morsian* : näytelmä.
* *Kullervon surma* : näytelmä.

Lähteet
-------

* Elina Puhakainen SKS:n kirjailijamatrikkelissa (toimimaton linkki)
* Mikkelin kaupunginkirjasto - Etelä-Savon maakuntakirjasto : Elina Puhakainen[vanhentunut linkki]

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Choi Min-Ho** (s. 18. elokuuta 1980 Gimcheon, Gyeongsangbuk-do, Korean tasavalta) on eteläkorealainen judoka, lajin olympiavoittaja ja maailmanmestari.

Choi saavutti alle 20-vuotiaiden MM-kilpailuissa pronssia 60 kg:n sarjassa Calissa 1998. Palma de Mallorcan universiadeissa 1999 hän saavutti samassa painoluokassa hopeaa. Aasian-mestaruuskilpailuissa Ulaanbaatarissa 2001 hän oli 60-kiloisissa niin ikään toinen hävittyään loppuottelussa iranilaiselle Masoud Haji Akhound Zadelle. Pekingin universiadeissa 2001 hän oli samassa painoluokassa kolmas.

Choi saavutti Busanin Aasian kisoissa 2002 pronssia alle 60-kiloisissa. Osakan MM-kilpailuissa 2003 hän voitti saman sarjan maailmanmestaruuden kukistettuaan loppuottelussa britti Craig Fallonin. Ateenan olympialaisissa 2004 hän sai 60-kiloisissa pronssia. Vuonna 2007 hän sijoittui samassa painoluokassa kolmanneksi Rio de Janeiron MM-kilpailuissa ja Kuwait Cityssä pidetyissä Aasian-mestaruuskilpailuissa. Lisäksi hän kuului kolmanneksi sijoittuneeseen Etelä-Korean joukkueeseen MM-joukkuekilpailussa Pekingissä. Pekingin olympialaisissa 2008 hän voitti kultaa 60 kg:n sarjassa kukistettuaan loppuottelussa itävaltalaisen Ludwig Paischerin. Hän sai samassa painoluokassa pronssia Kantonin Aasian kisoissa 2010. Aasian-mestaruuskilpailuissa Taškentissa 2012 hän sai 66-kiloisissa hopeaa.

Choi on saavuttanut maailmancupeissa ja Continental Open -kilpailuissa kaksi voittoa, yhden kakkossijan ja kolme kolmossijaa. Masters-, Grand Slam- tai Grand Prix -kilpailuissa hän on ollut kerran kolmas.

Lähteet
-------

* Profiili JudoInside.com (englanniksi)
**Robert Estes** (22. heinäkuuta 1963 Norfolk, Virginia) on yhdysvaltalainen näyttelijä.

Ura
---

Rob Estes aloitti näyttelijänuransa 1980-luvun puolessa välissä. Vuosina 1986–1987 hän näytteli iltapäiväsaippuassa *Päivien viemää* Glenn Gallagheria. Vuosina 1991–1995 hän näytteli läpimurtoroolissaan etsivä Chris Lorenzoa rikossarjassa *Silkkiä ja luoteja*. Sen jälkeen hän näytteli Kyle McBridea primetime-saippuassa *Melrose Place* vuosina 1996–1999. *Melrose Placen* jälkeen Estes on näytellyt lukuisia vierailurooleja eri TV-sarjoissa, kuten *Vain yksi elämä*, *Hei, olen Susan*, *Gilmoren tytöt* ja *CSI: Miami*. Vuosina 2007–2008 hän näytteli vain yhden kauden kestäneessä TV-sarjassa *Naisten murharyhmä*. Vuodesta 2008 lähtien hän näytteli nuorten sarjassa *90210*, jonka hän jätti vuonna 2010.

Yksityiselämä
-------------

Estes on valmistunut Etelä-Kalifornian yliopistosta. Hän meni naimisiin näyttelijä Josie Bissettin kanssa vuonna 1992, mutta he hakivat loppuvuonna 2007 avioeroa. Avioliitosta syntyi kaksi lasta. Vuonna 2010 hän meni naimisiin Erin Bolten kanssa. Pariskunnan ensimmäinen lapsi syntyi vuonna 2011.

Aiheesta muualla
----------------

* Rob Estes Internet Movie Databasessa. (englanniksi)
* Rob Estes NNDB:ssä

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Korea
* Alankomaat
* Puola

 |
|  |
| Henkilöt | 
* Deutsche Biographie
* Elonet

 |

 |
Thomas Bell
**Thomas Bell** (11. lokakuuta 1792 – 13. maaliskuuta 1880) oli englantilainen eläintieteilijä, kirurgi ja kirjailija. Hän toimi eläintieteen professorina King's College Londonissa ja luennoi anatomiasta Guy's Hospitalissa. Hän myös toimi Linnean Societyn puheenjohtajana vuosina 1858–1859. Kun Charles Darwin palasi kuuluisalta matkaltaan vuonna 1836, Bellin tehtäväksi annettiin matkalla kerättyjen eläinnäytteiden tutkiminen. Bell ymmärsi ensimmäisenä, että Galápagossaarilla tavatut kilpikonnat olivat saarilla kotoperäisiä. Tämä oivallus oli yksi niistä, jotka saivat Darwinin kehittämään evoluutioteoriansa. Linnean Societyn puheenjohtajana Bell johti kokousta, jossa Darwin ja Alfred Russel Wallace esitelmöivät evoluutioteorioistaan.

Aiheesta muualla
----------------

* Kuvia tai muita tiedostoja aiheesta **Thomas Bell** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Australia
* Alankomaat
	+ 2

 |
|  |
| Tieteilijät | 
* CiNii
* Leopoldina

 |
|  |
| Taiteenala | 
* Musée d'Orsay

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Thomas Bell (zoologist)
William Spottiswoode
**William Spottiswoode** (11. tammikuuta 1825 – 27. kesäkuuta 1883) oli englantilainen matemaatikko ja fyysikko. Hän opiskeli muun muassa Eton Collegessa ja Balliol Collegessa Oxfordissa, josta hän lähti vuonna 1846. Vuonna 1870 hänet valittiin Lontoon Matemaattisen Seuran puheenjohtajaksi. Fysiikan alalla hän tutki muun muassa polarisaatiota. Hänet valittiin vuonna 1878 sekä British Association for the Advancement of Sciencen että Royal Societyn puheenjohtajaksi. Hän kuoli vuonna 1883 ja on haudattu Westminster Abbeyyn.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Tšekki
* Alankomaat

 |
|  |
| Tieteilijät | 
* Scopus
* zbMATH

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: William Spottiswoode
**Profane Omen** on lahtelainen vuonna 1999 perustettu metalliyhtye, joka voitti Vuoden tulokas -palkinnon Finnish Metal Awardsissa vuonna 2007. 

Profane Omenin tyyli on vaihdellut paljon yhtyeen historian aikana, mutta nykyisessä tyylissä on vivahteita mm. death metalista, thrash metalista, southern rockista ja punkista. Yhtyettä on kutsuttu myös deathrockiksi, ja yhtye itse luonnehtii tyyliään death ’n’ rolliksi. Groove ja asenne ovat tärkeitä Profane Omenin musiikissa. Puhdasta ja murinalaulua yhdistelevä Jules Näveri on tunnettu monipuolisesta vokalisoinnistaan.

Historia
--------

Profane Omen perustettiin Myrskylässä vuonna 1999. Nykyisistä jäsenistä ainoastaan laulaja Jules Näveri on ollut yhtyeen mukana alusta lähtien. Yhtyeen perustaneet kitaristi Janne Tolonen ja rumpali Sami Varjola erosivat yhtyeestä, ja vasta kolmen rumpalin, neljän kitaristin ja kahden basistin kautta kokoonpano muodostui lopulliseksi.  Vaikutteita yhtye sanoo ottaneensa muun muassa Metallicalta ja Panteralta, ja osalla jäsenistä on myös black- ja death metal -taustaa. 

Yhtyeen demoura oli kohtalaisen pitkä. Viiden demon nauhoittamisen ohessa Profane Omen ehti olla varsin aktiivinen myös keikkarintamalla ennen ensimmäisen studioalbuminsa julkaisua. Yhtye esiintyi myös Saksassa vuonna 2005, ja eräs saksalainen radiokanava valitsi *Label of Black* -EP:n kuukauden albumiksi. 

Vasta seitsemän vuoden kuluttua yhtyeen perustamisesta, 6. syyskuuta 2006, julkaistiin Dethrone Musicin kautta Ville Sorvalin tuottama albumi *Beaten into Submission*. Kappalemateriaalia oli kertynyt vuosien mittaan runsaasti, ja osa albumin kappaleista on kirjoitettu jo vuosina 2001–2004.  *Beaten Into Submission* sijoittui Suomen virallisella albumilistalla sijalle 28.
Profane Omen julkaisi levyn Inherit The Void 6.3.2009. Inherit the Void sijoittui albumilistan kahdeksannelle sijalle. Inherit The Voidista julkaistaan myös vinyyliversio.

Kokoonpano
----------

* Jules Näveri – laulu
* Williami Kurki – kitara
* Antti Kokkonen – kitara
* Antti Seroff – basso, taustalaulu
* Samuli Mikkonen – rummut

Diskografia
-----------

### Albumit

* *Beaten into Submission*  (2006)
* *Inherit the Void*  (2009)
* *Destroy!*  (2011)
* *Reset*  (2014)
* *Ooka*  (2018)

### EP:t

* *Label of Black*  (2002)
* *Adrenaline*  (2003)
* *Disconnected*  (2007)

### Singlet

* "Throw Your Stones" (2002)

### Demot

* *Profane Omen*  (2000)
* *Bittersweet Omen*  (2000)
* *Fuck the Beast*  (2001)
* *Load of Lead*  (2001)
* *C2H40*  (2003)

Lähteet
-------

1. ↑  Lassila, Tero: Profane Omenin haastattelu,
2. ↑  Nuopponen, Aki: Profane Omenin haastattelu  (Arkistoitu – Internet Archive)
3. 1 2  Profane Omenin haastattelu 9.12.2006,

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Profane Omen**.
* Yhtyeen viralliset kotisivut
* Profane Omen Myspacessa (englanniksi)
* Profane Omen Meteli.netissä
**Philippe Mora** (s. 1949 Ranska) on Yhdysvalloissa uran luonut b-elokuvien ohjaaja. Mora aloitti uransa ohjaamalla lyhytelokuvia Euroopassa, joista Golden Globe -ehdokkaaksi päässyt dokumentti *Vippaa mulle viitonen* (1975) on kaikkein tunnetuin. Ensimmäisen näytelmäelokuvansa Mora ohjasi vuonna 1976 Australiassa. *Hullu koira* -westernin pääosassa näytteli *Easy Rider* -tähti Dennis Hopper, joka sai roolistaan Australian filmi-instituutin ehdokkuuden parhaasta miespääosasta. Mora sai ehdokkuuden parhaasta ohjauksesta.

Vuonna 1982 Mora ohjasi ensimmäisen Hollywood-elokuvansa *The Beast Within*, jonka levittäjäksi ryhtyi Metro-Goldwyn-Mayer. Elokuva keräsi 8 miljoonan dollarin lipputulot. Seuraavassa elokuvassaan *The Return of Captain Invincible* (1983) hän pääsi ohjaamaan Christopher Leetä, joka oli tähtenä myöhemminkin Moran elokuvissa. Filmi tuotettiin Australiassa. 

*Howling*-kauhuelokuvan ensimmäiset kaksi jatko-osaa ovat Moran ohjaamia. *Howling II: Stirba – Werewolf Bithch* (1985) löytyy The Internet Movie Databasen 100 huonoimman elokuvan listalta, kuten myös sarjan kolmas osa. *Howling II* -elokuvan ohella *Communion* (1989) on hänen suosituimpia ohjaustöitään. Christopher Walkenin näyttelijäntyö scifielokuvassa sai reilusti paremmat arvostelut kuin Moran ohjaus.

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Tšekki
* Puola

 |
|  |
| Taiteenala | 
* Victoria

 |
|  |
| Henkilöt | 
* Trove
* Elonet

 |
|  |
| Muut | 
* SNAC

 |

 |
Dan Glickman
**Daniel Robert "Dan" Glickman** (s. 24. marraskuuta 1944 Wichita, Kansas) on yhdysvaltalainen demokraattipoliitikko.

Glickman opiskeli Michiganin yliopistossa, jossa hän suoritti Bachelor of Arts -tutkinnon historiassa vuonna 1966, ja George Washingtonin yliopistossa, jossa hän suoritti Juris Doctor -tutkinnon vuonna 1969. Saatuaan opintonsa päätökseen hän oli osakkaana lakitoimistossa Sargent, Klenda and Glickman ja toimi vuosina 1973–1976 Wichitan kaupungin koululautakunnan jäsenenä. 

Glickman valittiin Yhdysvaltain edustajainhuoneen jäseneksi vuonna 1976 Kansasin osavaltion 4. vaalipiiristä. Hän voitti syksyn 1976 vaaleissa republikaani Garner E. Shriverin, joka oli toiminut edustajainhuoneessa vuodesta 1961. Glickman oli edustajainhuoneen jäsen vuosina 1977–1995, eli hänet valittiin yhdeksälle kaksivuotiskaudelle. Viimeisellä edustajakaudellaan hän toimi tiedusteluvaliokunnan puheenjohtajana. Vuoden 1994 vaaleissa hän putosi edustajainhuoneesta hävittyään Todd Tiahrtille prosentein 47–53. 

30. marraskuuta 1995 – 19. tammikuuta 2001 Glickman toimi maatalousministerinä Bill Clintonin hallituksessa. Hänen edeltäjänsä Mike Espy oli eronnut tehtävästä vuoden 1994 lopussa kohun jälkeen. Elokuusta 2002 elokuuhun 2004 Glickman oli Harvardin yliopiston John F. Kennedy School of Governmentin yhteydessä toimivan Harvard Institute of Politicsin johtaja ja syksystä 2004 kevääseen 2010 hän toimi Yhdysvaltain elokuvateollisuuden etujärjestön MPAA:n puheenjohtajana ja toimitusjohtajana. Tämän jälkeen hän toimi lyhyen aikaa, huhtikuusta kesäkuuhun 2010, Refugees International -järjestön puheenjohtajana. 

Glickman on juutalainen. Hän on ollut vuodesta 1966 naimisissa Rhoda Glickmanin (o.s. Yura) kanssa, jonka kanssa hänellä on kaksi lasta, vuonna 1969 syntynyt poika ja 1972 syntynyt tytär.

Lähteet
-------

* Dan Glickman MPAA:n verkkosivuilla (Internet Archive)
* Glickman Biographical Directory of the United States Congressin sivuilla
* CONGRESSIONAL PAPERS OF DAN GLICKMAN *Special Collections and University Archives – Wichita State University Libraries*.  Arkistoitu 2.12.2008. Viitattu 3.3.2009.
* Dan Glickman leaves Refugees International after only three months *washingtonpost.com*.  22.6.2010.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat

 |
|  |
| Henkilöt | 
* US Congress

 |
|  |
| Muut | 
* SNAC
	+ 2
* IdRef

 |

 |
Ecaterina Szabó
**Ecaterina Szabó** (s. 22. tammikuuta 1967 Zagon) on entinen romanialainen telinevoimistelija ja olympiavoittaja. Hän voitti neljä kultamitalia olympialaisissa, kaksi MM-kilpailuissa ja kaksi EM-kilpailuissa.

Szabó oli Los Angelesin 1984 olympialaisten menestyksekkäin telinevoimisteluja. Henkilökohtaisessa moniottelussa hän kokosi 79,125 pistettä ja sijoittui hopealle 0,05 pisteen erolla emäntämaan Mary Lou Rettoniin mutta joukkuekilpailussa ja kolmella eri telineellä hän voitti kultaa. Joukkuekilpailun kultaa Romania voitti ensimmäisen kerran kautta aikain. Eroa Yhdysvaltain joukkueeseen jäi tasan yksi piste. Szabón pisteet henkilökohtaisissa kultamitalilajeissa olivat 19,975 permannolla, 19,875 hypyssä sekä 19,800 puomilla, jolla hän jakoi kultamitalin maannaisensa Simona Paucăn kanssa.

Budapestin MM-kilpailuissa 1983 Szabó voitti kultaa permannolla ja saavutti hopeaa joukkuekilpailussa, nojapuilla ja hypyssä sekä pronssia moniottelussa. Montréalin MM-kilpailuissa 1985 hän saavutti hopeaa joukkuekilpailussa, puomilla ja hypyssä. Rotterdamin MM-kilpailuissa 1987 hän voitti joukkuekilpailussa kultaa ja saavutti puomilla pronssia. MM-mitaleja hän siis keräsi urallaan yhteensä kaksi kultaista, kuusi hopeista ja kaksi pronssista.

Göteborgin EM-kilpailuissa 1983 Szabó voitti kultaa permannolla ja nojapuilla sekä saavutti hopeaa hypyssä ja pronssia moniottelussa. Helsingin EM-kilpailuissa 1985 hän saavutti hopeaa hypyssä.

Lähteet
-------

* Kluge, Volker: *Olympische Sommerspiele, die Chronik III*, s. 988–990, 1101. Sportverlag, 2000. ISBN 3-328-00741-5. (saksaksi)
* Ecaterina Szabón olympiasijoitukset Sports Reference LLC.  Arkistoitu 13.7.2013. Viitattu 12.06.2009. (englanniksi)
* Sports123.com: Voimistelutilastot *sports123.com*. Viitattu 12.6.2009. (englanniksi)
**John "Jackie" Wright** (1905 Belfast – tammikuussa 1989 Belfast) oli pohjoisirlantilainen koomikko joka kuului 15 vuoden ajan Benny Hillin televisioshown vakioesiintyjiin. Jackie Wright oli se pienikokoinen (pituus noin 150 cm) pohjoisirlannin murretta puhuva kaljupäinen vanha mies jota Benny Hill monissa kohtauksissa taputteli päähän. Hänet tunnettiin myös lempinimillä **Little Jackie** ja **Uncle Jackie**.

Tausta
------

12-lapsisen perheen vanhimpana lapsena syntynyt Jackie Wright työskenteli aluksi autonkorien kokoonpanijana muun muassa Yhdysvalloissa Cadillacin tehtailla. Suuren lamakauden alettua Wright palasi Belfastiin ja siirtyi sitten viihdyttäjäksi. Hän työskenteli ensin muusikkona ja sitten myöhemmin avustavana koomikkona.

Esiintyminen The Benny Hill Show-ohjelmassa
-------------------------------------------

Wright aloitti televisioesiintymiset 1960-luvulla kun Benny Hill löysi hänet ja otti hänet vuonna 1968 mukaan tv-ohjelmaansa. Jackie oli mukana Benny Hillin ohjelmissa aina vuoteen 1983 saakka jolloin hän joutui vetäytymään syrjään heikentyneen terveytensä takia. Wright saavutti suosiota myös Yhdysvalloissa kun siellä alettiin 1970-luvun lopulla esittää Benny Hillin tv-ohjelmien nauhoituksia. Viimeiset vuotensa Jackie Wright vietti kotikaupungissaan Belfastissa jossa hän myös kuoli 83-vuotiaana tammikuussa 1989.

Lähteet
-------

* Benny's place : Jackie Wright tribute

Aiheesta muualla
----------------

* Jackie Wright Internet Movie Databasessa. (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
Emilia Eberle
**Emilia Eberle** (s. 4. maaliskuuta 1964 Arad) on entinen romanialainen telinevoimistelija ja olympiamitalisti. Hän saavutti 12 arvokisamitalia vuosina 1978–1980.

Eberle saavutti Moskovan 1980 olympialaisissa kaksi hopeamitalia. Joukkuekilpailussa Romania sijoittui hopealle ja Eberle oli joukkueensa paras kerättyään kaikista voimistelijoista neljänneksi eniten pisteitä. Henkilökohtaisessa moniottelussa, jonka pisteisiin laskettiin mukaan puolet joukkuekilpailussa kerätyistä pisteistä, hän putosi kuudenneksi 78,400 pisteellä ja joukkuetovereista Nadia Comăneci nousi hänen edelleen. Toisen hopeamitalinsa Eberle saavutti nojapuilla, jossa hän kokosi 19,850 pistettä ja hävisi vain itäsaksalaiselle Maxi Gnauckille. Permannolla Eberle oli viides 19,750 pisteellä ja puomilla kuudes 19,400 pisteellä.

Strasbourgin MM-kilpailuissa 1978 Eberle saavutti hopeaa joukkuekilpailussa sekä pronssia puomilla, nojapuilla ja permannolla. Kööpenhaminan EM-kilpailuissa 1979 hän saavutti hopeaa moniottelussa, puomilla ja nojapuilla. Fort Worthin MM-kilpailuissa 1979 hän voitti kultaa joukkuekilpailussa ja permannolla sekä saavutti pronssia nojapuilla.

Lähteet
-------

* Kluge, Volker: *Olympische Sommerspiele, die Chronik III*, s. 755–757. Sportverlag, 2000. ISBN 3-328-00741-5. (saksaksi)
* Emilia Eberlen olympiasijoitukset Sports Reference LLC.  Arkistoitu 23.9.2013. Viitattu 12.06.2009. (englanniksi)
* Sports123.com: Voimistelutilastot *sports123.com*. Viitattu 12.6.2009. (englanniksi)
**Aulis Antero Konttinen** (15. elokuuta 1918 Heinävesi – 18. toukokuuta 2004 Helsinki) oli suomalainen valtiotieteen maisteri, talouspäällikkö ja kirjailija.

Konttisen vanhemmat olivat kivityömies Antti Konttinen ja Aliina Nykänen. Hän valmistui rakennusmestariksi 1940 ja toimi jatkosodan aikana joukkueenjohtajana ja konekiväärikomppanian päällikkönä Jalkaväkirykmentti 7:ssä. Konttinen haavoittui sodan aikana kolme kertaa ja menetti kolmannella haavoittumiskerralla kesäkuussa 1944 oikean kätensä.

Sodan jälkeen Konttinen pääsi ylioppilaaksi 1946 ja valmistui valtiotieteen maisteriksi Helsingin yliopistosta 1950. Hän toimi rakennusmestarina ja perusti muun muassa *Rakennusliike Konttisen*. Konttinen oli myös pitkään Sotainvalidien Veljesliiton talouspäällikkönä.

Aulis Konttinen oli naimisissa Kerttu Maria Winterin kanssa.

Teoksia
-------

* *Vapauden ristit. Joukkueenjohtajan muistikirjasta 1941–44* : romaani. WSOY 1968
* *Adolf Ehrnrooth ja jatkosodan JR 7 : bibliografia* ; koonnut Aulis Konttinen. WSOY 1995

Lähteet
-------

* Aulis Konttisen muistokirjoitus (Helsingin Sanomat Muistot) (Arkistoitu – Internet Archive)
* Pohjoissavolaisen kaunokirjallisuuden bibliografia : Aulis Konttinen (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Pullach im Isartal** on kunta Etelä-Saksassa Ylä-Baijerin hallintopiirissä Baijerin osavaltiossa. Se sijiaitsee 10 kilometriä Münchenistä etelään. Pullachissa toimii yksi Saksan valtiollisen tiedusteluorganisaation Bundesnachrichtendienstin päätoimipaikoista.

Kunnan pinta-ala on 7,41 neliökilometriä ja vuoden 2020 lopussa siellä asui 8 894 asukasta.

Maantiede
---------

Näkymä Pullachiin Isar-joen toiselta puolelta.
Pullach sijaitsee Isar-joen varrella, joen länsipuolella. Pullachin naapurikaupunkeja ovat Grünwald, joka sijaitsee joen vastakkaisella puolella, sekä Baierbrunn ja München. Pullachin länsipuolella sijaitsee kunnallishallinnoton metsäalue.

Historia
--------

Pullach mainitaan kirjallisesti ensimmäisen kerran asiakirjassa, jolla herttua Tassilo III lahjoitti maata Schäftlarnin luostarille vuonna 776. Arkeologiset löydöt osoittavat alueen olleen asuttu jo noin 1500-2000 eaa. Alueella ovat aikojen saatossa asuneet niin keltit kuin roomalaisetkin. Keskiajalla paikkakuntaa kutsuttiin nimellä Poahloh, Puachloch tai Pohloh.

Kun Pullachin kautta kulkevat rautatiet Maximiliansbahn (1854) ja Isartalbahn (1891) rakennettiin, Pullachista tuli suosittu vapaa-ajan matkailukohde müncheniläisille. Vuonna 1894 aloitti toimintansa vesi- ja höyryvoimalaitos Höllriegelskreuthin kunnanosassa. Tämä loi pohjan Höllriegelskreuthin kehittymiselle teollisuusalueeksi. Vuonna 1903 *Gesellschaft für Linde's Eismaschinen* -niminen kylmäkoneyritys perusti sinne yhden ensimmäisistä teollisista ilmanerotuslaitoksista. Yrityksestä kehittyi nykyinen kaasualan konserni Linde AG. Lindellä on edelleen suuri toimipiste Höllriegelskreuthissa.

Lähteet
-------

1. 1 2  Bevölkerung: Gemeinden, Stichtage (letzten 6) *GENESIS-Online Datenbank*. Bayerisches Landesamt für Statistik. Viitattu 26.8.2021. (saksaksi)
2. ↑  Unsere Standorte Bundesnachrichtendienst. Viitattu 20.12.2021. (saksaksi)
3. ↑  Zahlen, Fakten & Infos Gemeinde Pullach im Isartal. Viitattu 20.12.2021. (saksaksi)
4. 1 2  Geschichte & Persönlichkeiten Gemeinde Pullach im Isartal. Viitattu 20.12.2021. (saksaksi)
5. ↑  125 Years of Linde: A Chronicle. Viitattu 30.10.2014. (englanniksi)

Aiheesta muualla
----------------

* Kuvia tai muita tiedostoja aiheesta **Pullach im Isartal** Wikimedia Commonsissa

* Kunnan verkkosivut (saksaksi)
**Makoto Ogawa** (jap. 小川麻琴, s. 29. lokakuuta 1987 Kashiwazaki, Niigata, Japani) on Morning Musumen 5. sukupolven jäsen. Hän liittyi Morning Musumeen vuonna 2001 samaan aikaan Ai Takahashin, Risa Niigakin ja Asami Konnon kanssa. Ennen Morning Musumeen liitymistä Ogawa kävi Apple Little Performers (ALP) -nimistä taidekoulua, jossa hän oli huippuoppilas. Hän on esiintynyt myös mallina useissa lehdissä ja mainoksissa. Ogawa erosi yhtyeestä 27.8.2006 lähteäkseen ulkomaille opiskelemaan englantia.

Hello! Project -ryhmät
----------------------

Morning Musume (2001−2006)

* Alaryhmät

Petitmoni (2002−2003)

Morning Musume otomegumi (2003−2004)

* Sekaryhmät

2002: Happy 7

2003: SALT5

2004: H!P Allstars

* Muut

2002: Pocky Girls

2003-2004: Gatas Brilhantes H!P

2006: Metro Rabbits H!P

Elokuvat
--------

2002: Tokkaekko

2003: Koinu Dan no monogatari

TV-sarjat
---------

2002: Angel Hearts

2004: Aijō ippon!

Kuvakirjat
----------

22.2.2005: Ogawa Makoto shashinshū

28.8.2006: Natsu no uta

16.8.2002: 5 Morning Musume 5-ki menbā shashinshū (Ai Takahashin, Asami Konnon ja Risa Niigakin kanssa)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
Adrian Smith vuonna 2006
**Adrian D. Smith** (s. 19. elokuuta 1944) on yhdysvaltalainen arkkitehti. Hän on suunnitellut useita maamerkkejä, mukaan lukien kaksi maailman korkeinta rakennusta: vuonna 2010 valmistunut Burj Khalifa Dubaissa ja rakenteilla oleva Kingdom Tower Jeddassa Saudi-Arabiassa. Smith on ollut usean tunnetun rakennuksen pääarkkitehtina mukaan lukien Trump International Hotel & Tower Chicagossa, Illinois'ssa; Jin Mao Tower Shanghaissa, Kiinassa; ja Zifeng Tower Nanjingissa, Kiinassa.

CommonsCommons
Wikimedia Commonsissa on kuvia tai muita tiedostoja aiheesta **Adrian Smith (arkkitehti)**.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Adrian Smith (architect)
|  |
| --- |
| Osa artikkelisarjaa |
| Herännäisyys |
| Liikkeen perustaja, maallikkosaarnaaja Paavo Ruotsalainen |
| Henkilöitä
* Juhana Lustig
* Paavo Ruotsalainen
* Jonas Lagus
* Niilo Kustaa Malmberg
* Johan Fredrik Bergh
* Wilhelmi Malmivaara
* Aku Räty

 |
| Liike
* Telppäs-niityn ihme
* Herättäjä-Yhdistys
* Kaijenikulaisuus

 |
| Paikat
* Aholansaari
* Kainuun Opisto
* Kosolan talo
* Savonlinnan kansanopisto

 |
| Media
* Henki

 |
| Kulttuuri
* Herättäjäjuhlat
* Körttipuku
* Seurat
	+ Hartausseurat
* Siionin virret
* *Viimeiset kiusaukset*

 |
| Lisää aiheesta
* Kansallismielisyys
* Kansallisromantiikka

 |
| * n
* k
* m
 |

**Telppäs-niityn ihme** on vuonna 1796 Savossa sattunut tapahtuma, josta katsotaan herännäisyyden eli körttiläisyyden saaneen alkunsa.

Telppäs-niityllä silloisen Iisalmen pitäjän Savojärven kylässä, Lapinlahden kirkon lähellä, kesken heinänteon tuli voimakas tuulenpuuska ja niityllä olleet kahden talon, Asikkalan ja Heikkilän ihmiset kokivat, että kuin suuri käsi olisi kaatanut heidät maahan. Väki piti tätä Pyhän Hengen ilmestymisenä. Tilanteessa ilmeni myös kielilläpuhumista ja näkyjen näkemistä. Tämä sai aikaan mukana olleissa voimakkaan hengellisen herätyksen, joka levisi aluksi kyläläisten keskuuteen, sitten laajemmalle. Tapahtumaa pidetään Savon herännäisyyden alkuna.

L. J. Niskanen kertoo muistokirjassaan muutamien Telppäs-niityllä mukana olleiden ihmisten saaneen kyvyn vaipua horrostilaan ja saarnata unissaan. Heistä tunnetuin oli Juhana Martiskainen, joka horrostilaan jouduttuaan oli tunnottomassa tilassa. Hän vaipui hartaustilaisuuksissa ja muulloinkin tainnoksiin ja alkoi saarnata. Matthias Akianderin *Historiska upplysningar om religiösa rörelserna i Finland* -kirjassa olevan Paavo Ruotsalaisen kertomuksen mukaan, hän nuhteli ja tuomitsi horrostilassa ihmisiä, *ken oli totisesti Herran edessä, ken petollisesti ja jaetulla sydämellä*. Hänen horrostilassa pitämiään saarnoja pidettiin voimallisina ja Raamattuun perustuvina.

Liikkeen johtajaksi nousi Torniosta paikkakunnalle muuttanut pyöräntekijä Juhana Lustig.

Telppäs-niitylle nykyisessä Lapinlahden kunnassa on sittemmin pystytetty tapahtuneen muistoksi liekkiä kuvaava kivinen muistomerkki. Lisäksi siellä ovat herännäiset järjestäneet joitakin seuratilaisuuksia.

Lähteet
-------

* Rosendal, Mauno: *Suomen herännäisyyden historia XIX:llä vuosisadalla 1*, Kustannusyhtiö Herättäjä, Oulu 1902
* Kauppala, Jalmari: *Helluntai-ilmiöitä Suomen Siionissa entisaikana*, 2 p. Ristin Voitto, Hämeenlinna,1982, ISBN: 951-605-765-9 (sid.)

### Viitteet

1. ↑  Rosendal, s. 3
2. 1 2  Kauppala, s. 96–99
3. ↑  Rosendal, s. 5